યુવરાજ એટલે ધીરજ રાખીને બેસી રહ્યો હતો, કારણ કે એને ખબર હતી કે આ સાયબર લવ જ એની શતરંજ છે અને આ મેઇલ્સ એના પાસા. એક દિવસ જરૂર એવો આવશે જ્યારે ગુલાલ અને મલ્હાર બંને એની નાંખેલી જાળમાં ફસાઈ જશે. અને એ દિવસ આવી ગયો. એક દિવસ યુવરાજ મલ્હારનું મેઈલ ઓપન કરીને બેઠો હતો. ત્યાં જ એમાં ગુલાલનો મેઈલ આવ્યો, ‘મલ્હાર, મેં કહ્યું હતુ ને કે આપણું મળવાનું સમય જ નક્કી કરશે. આવતા વીકે એકવીસમી તારીખે હું મુંબઈ આવી રહી છું. પૂરા દસ દિવસ રોકાઈશ.’